12 L ART DE FAULCONNERIE 



De l'aigle. De ses espèces. De sa couleur et forme. 

 Des noms divers d'elle selon diverses langues. 

 Quanf elle doit esirc prinse. Quant elle doit 

 fuyr ou non, et le remède à ce. De la proyc 

 d'elle. Le remède aux aigles gastant le gibier. 



L'aigle a deux espèces: l'une est ap- 

 pellée aigle absoluement ; l'autre est 

 nommé zimiech. Rouge couleur en l'aigle 

 et les yeulx parfons, principalement se elle 

 est naiée es montaignes occidentales, est 

 signe de bonté. Rousse aigle est bonne 

 sans doubte. Blancheur sur la teste ou sur 

 le dos de l'aigle est signe de meilleur aigle, 

 laquelle est appellée en langue arabique 

 zummach, en syriaque meapan, en greque 

 philadelphe, en latine milion. 



L'aigle doit estre prinse petite, car la 

 condition d'elle est d'acroistre en audace 

 et astuce. Quant l'aigle part du poing, 

 vole au tour d'iceluy ou en terre, est signe 

 qu'elle est fugitive. Ou temps que les 



